Leonid Lentsman

Leonid Lentsman (vene keeles Ленцман Леонид Николаевич) (10. detsember 1912 Simferopol Tauria kubermang – 1996 Peterburi Venemaa) oli Nõukogude partei- ja riigitegelane, Eestimaa Kommunistliku Partei Keskkomitee sekretär ideoloogilise kasvatustöö alal.

Leonid Lentsman oli pärit Venemaa eestlase seast, ta lõpetas 1933. aastal Neveli põllumajandustehnikumi 2 kursust ja õppis aastatel 1933–1938 Leningradi Riiklikus Ülikoolis filoloogiateaduskonnas.

1938. aastast kuni oktoobrini 1940. aastal töötas Leonid Lentsman kooliõpetajana Murmanski oblastis;
oktoobrist 1940. aastal kuni jaanuarini 1941 teenis aega Tööliste ja Talupoegade Punaarmees;
jaanuarist kuni juulikuuni 1941. aastal Murmanski oblastis kooli õppejõud, kooli õppeosakonna juhataja;
septembrist 1941. aastal mobiliseeriti Punaarmeesse ning tegutses Teise maailmasõja ajal poliittöötajana Tööliste ja Talupoegade Punaarmees ja Eesti Laskurkorpuses;

Pärast Teise maailmasõja lõppu töötas Lentsman;
aastatel 1947 kuni 1948 EK(b)P KK koolide osakonna juhatajana; 
aastatel 1948 kuni 1950 EK(b)P KK propaganda ja agitatsiooniosakonna juhatajana;
aastatel 1950 kuni 1951 Eesti NSV haridusministrina; 
14. aprillist 1951. kuni 20. augustini 1953. aastal EKP KK sekretäri ja EKP KK Ideoloogiaosakonna juhatajana;
20. augustist 1953 kuni 1964. aasta 7. jaanuarini EKP KK II sekretäri ja EKP KK Ideoloogiaosakonna juhatajana; 
8. jaanuarist 1964 kuni 11. veebruarini 1971. aastal EKP KK sekretärina.

Osalus Eesti NSV Kommunistliku Partei juhtkonnas
1948. aasta 25. detsembrist kuni 1989. aastani oli Leonid Lentsman EKP Keskkomitee liige; 
1951. aasta 14. aprillist kuni 1986. aastani oli Leonid Lentsman EKP KK Büroo liige;
aastatel 1971 – 1982 Eesti Vabariikliku Ametiühingute Nõukogu esimees;
aastatel 1982 – 1986 EKP KK Parteikontrollikomisjoni esimees;
1986. aastast pensionil;
1985–1990 oli ta Eesti NSV Ülemnõukogu XI koosseisu liige.
20. märtsist 1987 Eesti Vabariikliku Sõja- ja Tööveteranide Organisatsioonide Nõukogu esimees;

Välislingid
Справочник по истории Коммунистической партии и Советского Союза 1898 – 1991. Ленцман Леонид Николаевич (Lentsman Leonid)

Eestimaa Kommunistliku Partei liikmed
8. Eesti Laskurkorpuse koosseis
Eestlased Venemaal
Eesti NSV XI Ülemnõukogu liikmed
NSV Liidu Ülemnõukogu saadikud
NSV Liidu Ülemnõukogu Rahvuste Nõukogu saadikud‎
Sündinud 1915
Surnud 1996